|  |
| --- |
| 11. SJEDNICA GRADSKOG VIJEĆA GRADA POŽEGEIZVOD IZ ZAPISNIKAIzvod iz zapisnika sa 9. sjednice Gradskog vijeća Grada Požegeodržane 16. veljače 2022. godineOžujak 2022. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

1. KLASA: 024-02/22-01/2

URBROJ: 2177-1-02/01-22- 4

Požega, 17. veljače 2022.

IZVOD IZ ZAPISNIKA

sa 9. sjednice Gradskog vijeća Grada Požege koja je održana dana, 16. veljače 2022. godine (srijeda), s početkom u 16,00 sati, u Gradskoj vijećnici, Trg sv. Trojstva 1, Požega.

SJEDNICI SU NAZOČNI: Matej Begić, Ivana Bouček, Hrvoje Ceranić, Miroslav Crnjac, Magdalena Turkalj Čorak, Stjepan Golić, Tomislav Hajpek, Ante Kolić, Dijana Krpan, Valentina Matijašević, Mitar Obradović, Ivan Peharda, Silvija Sertić, Antonio Šarić, Ivana Šimleša i dr.sc. Dinko Zima.

SJEDNICI NISU NAZOČNI: Martina Vlašić Iljkić, Josip Matković i Miroslav Penava.

OSTALI NAZOČNI: dr.sc. Željko Glavić, gradonačelnik, dr.sc. Borislav Miličević, zamjenik gradonačelnika, Ljiljana Bilen, pročelnica Upravnog odjela za samoupravu, Klara Miličević, pročelnica za imovinsko-pravne poslove, Andreja Menđel, pročelnica Upravnog odjela za komunalne djelatnosti i gospodarenje, Branka Bulaja, pročelnica Upravnog odjela za financije i proračun, te predstavnici sredstava za informiranje.

LJILJANA BILEN - pročelnica Upravnog odjela za samoupravu Grada Požege proziva po abecednom redu izabrane vijećnike i konstatira da je na sjednici nazočno 16 vijećnika od ukupno 19 vijećnika Gradskog vijeća Grada Požege.

PREDSJEDNIK - konstatira da je na sjednici Gradskog vijeća Grada Požege postignut kvorum i da se može nastaviti sa sjednicom.

U 16,05 sati, vijećnik Miroslav Penava došao je na sjednicu Gradskog vijeća Grada Požege.

PREDSJEDNIK - konstatira da je na sjednici Gradskog vijeća Grada Požege (sada) nazočno 17 vijećnika Gradskog vijeća Grada Požege.

VJEĆNIČKA PITANJA u trajanju od 1/2 sata.

Vijećnička pitanja postavili su:

* ispred Kluba vijećnika SDP-a Mitar Obradović,
* vijećnici: Dijana Krpan, Antonio Šarić, Magdalena Turkalj Čorak, dr.sc. Dinko Zima i Tomislav Hajpek.

GRADONAČELNIK – je na sva postavljena vijećnička pitanja odgovorio usmeno, osim na pitanje vijećnika Tomislava Hajpeka kojem će se dostaviti pisani odgovor.

dr.sc. DINKO ZIMA - ima primjedbu na Izvod iz zapisnika sa 8. sjednice Gradskog vijeća Grada Požege, održane 31. siječnja 2022. godine, a primjedba se odnosi na točku 10. dnevnog reda, koja glasi: „Prijedlog Odluke o davanju suglasnosti za zaduživanje trgovačkom društvu Komunalac Požega d.o.o.“ Napominje, da nije dao prijedlog da se predmetna točka skine s dnevnog reda, te da nisu ispravno utvrđeni rezultati glasovanja pod istom točkom.

LJILJANA BILEN - navodi da će se preslušati tonski zapis s 8. sjednice Gradskog vijeća Grada Požege, pod točkom 10. dnevnog reda, te da će se u Izvodu iz zapisnika i u Zapisniku s navedene sjednice napraviti odgovarajuća izmjena sukladno Poslovniku o radu Gradskog vijeća Grada Požege.

PREDSJEDNIK - stavlja na glasovanje Izvod iz zapisnika sa 8. sjednice Gradskog vijeća Grada Požege s primjedbom, te konstatira da je predmetni Izvod iz zapisnika usvojen većinom glasova (12 glasova za i 5 glasova protiv).

PREDSJEDNIK - daje na glasovanje predloženi dnevni red i konstatira da je jednoglasno (17 glasova za) usvojen, sljedeći

D N E V N I R E D:

1. Prijedlog Programa o izmjenama i dopunama Programa javih potreba u turizmu i ostalih udruga i društava građana u Gradu Požegi za 2022. godinu

2. Prijedlog Odluke o davanju suglasnosti za zaduživanje trgovačkom društvu Komunalac Požega d.o.o.

3. Prijedlog Odluke o koeficijentima za obračun plaće službenika i namještenika Grada Požege

4. Prijedlog Zaključka za razrješenje i imenovanje mrtvozornika za prigradska naselja Grada Požege

5. Odluka o izmjenama i dopunama Odluke o komunalnim djelatnostima na području Grada Požege.

PREDSJEDNIK - utvrđuje da je sjednici nazočno 17 vijećnika.

Ad. 1.

Program o izmjenama i dopunama programa javnih potreba u turizmu i ostalih udruga i

društava građana u Gradu Požegi za 2022. godinu

PREDSJEDNIK - daje riječ Gradonačelniku koji potom daje riječ pročelnici Ljiljani Bilen.

LJILJANA BILEN - daje kratko obrazloženje ove točke dnevnog reda.

PREDSJEDNIK - otvara raspravu.

PREDSJEDNIK - zaključuje raspravu, daje na glasovanje Program o izmjenama i dopunama Programa javnih potreba u turizmu i ostalih udruga i društava građana u Gradu Požegi za 2022. godinu i konstatira da je Gradsko vijeće Grada Požege, bez rasprave, većinom glasova (s 12 glasova za i s 5 suzdražnih glasova), usvojilo

P R O G R A M

O IZMJENAMA I DOPUNAMA PROGRAMA JAVNIH POTREBA U TURIZMU I OSTALIH UDRUGA I DRUŠTAVA GRAĐANA U GRADU POŽEGI ZA 2022. GODINU

Članak 1.

Ovim Programom, mijenja se i dopunjuje Program javnih potreba u turizmu i ostalih udruga i društava građana u Gradu Požegi za 2022. godinu (Službene novine Grada Požege, broj: 24/21. - u nastavku teksta: Program).

Članak 2.

U članku 2. Programa:

- u stavku 1. točka I. TURISTIČKA ZAJEDNICA GRADA POŽEGE, tabelarni dio, mijenja se i glasi:

|  |  |
| --- | --- |
| NAMJENA SREDSTAVA | IZNOS/kn |
| Redovna djelatnost (plaće) | 360.000,00 |
| *Priredbe i manifestacije* (ZELENO I PLAVO, POŽEGA ZA DVOJE, DAN GRADA I GRGUREVO, KULENIJADA, FESTIVAL KULENA I VINA & IVANJSKI KRIJES, POŽEŠKO LJETO, FIŠIJADA, BUČart, MARTINJE, ADVENT U POŽEGI, DOČEK NOVE GODINE 2023. i druge manifestacije sukladno planiranim aktivnostima) | 400.000,00 |

Članak 3.

Upravni odjel za društvene djelatnosti Grada Požege

* vrši raspodjelu financijskih sredstava iz članka 2. ovog Programa
* prati namjensko korištenje sredstava iz članka 2. ovog Programa i o tome podnosi izvješće

Gradonačelniku Grada Požege.

Članak 4.

Ovaj Program stupa na snagu prvog dana od dana objave u Službenim novinama Grada Požege.

Ad. 2.

**Prijedlog Odluke o davanju suglasnosti za zaduživanje trgovačkom društvu Komunalac Požega d.o.o.**

PREDSJEDNIK - daje riječ Gradonačelniku koji potom daje riječ direktoru Komunalca Požega d.o.o., Domagoju Lovriću kako bi obrazložio ovu točku dnevnog reda.

DOMAGOJ LOVRIĆ - daje kratko obrazloženje ove točke dnevnog reda.

PREDSJEDNIK - otvara raspravu.

U raspravi su sudjelovali:

- vijećnici: Antonio Šarić i Tomislav Hajpek,

- direktor Komunalca d.o.o. Domagoj Lovrić.

PREDSJEDNIK - zaključuje raspravu, daje na glasovanje Odluku o davanju suglasnosti za zaduživanje trgovačkom društvu Komunalac Požega d.o.o. i konstatira da je Gradsko vijeće Grada Požege, većinom glasova (s 11 glasova za i sa 6 suzdržanih glasova), usvojilo

O D L U K U

o davanju suglasnosti za dugoročno zaduživanje trgovačkog društva Komunalac Požega d.o.o.

I.

Daje se suglasnost za dugoročno zaduživanje trgovačkom društvu KOMUNALAC POŽEGA d.o.o., Požega, Vukovarska 8, OIB: 99740428762 koje je u većinskom vlasništvu Grada Požege, putem financijskog leasinga kod Erste&Steiermarkische s-leasing d.o.o., za kupnju komunalnog vozila za miješani komunalni otpad, uz sljedeće uvjete:

|  |  |
| --- | --- |
| Nabavna vrijednost predmeta leasinga s PDV-om | 259.975,00 EUR |
| Učešće | 0,00 |
| Jednokratni trošak obrade | 259,98 EUR |
| Kamatna stopa (fiksna) | 2,43% |
| Trošak kamata | 9.857,88 EUR |
| Ukupna cijena ponude s PDV-om | 270.092,86 EUR |
| Broj leasing obroka | 36 rata |
| Leasing rate | 7.492,58 EUR |
| Otkupna rata | 100,00 EUR |
| Plaćanje | u kunama po srednjem tečaju EUR-a HNB na dan izdavanja računa |

II.

Ova Odluka stupa na snagu danom donošenja, a objavit će se u Službenim novinama Grada Požege.

Ad. 3.

Prijedlog Odluke o koeficijentima za obračun plaće službenika i namještenika

u upravnim tijelima Grada Požege

PREDSJEDNIK - daje riječ Gradonačelniku koji potom daje riječ pročelnici Ljiljani Bilen.

LJILJANA BILEN - daje kratko obrazloženje ove točke dnevnog reda.

PREDSJEDNIK - otvara raspravu.

U raspravi su sudjelovali:

* ispred Kluba vijećnika SDP-a Mitar Obradović,
* gradonačelnik, mr.sc. Željko Glavić.

PREDSJEDNIK - zaključuje raspravu, daje na glasovanje Odluku o koeficijentima za obračun plaće službenika i namještenika u upravnim tijelima Grada Požege i konstatira da je Gradsko vijeće Grada Požege, većinom glasova (s 11 glasova za, s 5 glasova protiv i s 1 suzdržanim glasom), usvojilo

O D L U K U

o koeficijentima za obračun plaće službenika i namještenika u upravnim tijelima Grada Požege

Članak 1.

Ovom Odlukom utvrđuje se pripadajući koeficijent za obračun plaće službenika i namještenika u upravnim tijelima Grada Požege, a određuju se unutar kategorije, potkategorije, razine potkategorije i klasifikacijskog ranga radnih mjesta, kako slijedi:

|  |
| --- |
| 1. RADNA MJESTA I. KATEGORIJE
 |
|  |
| Potkategorija radnog mjesta | Naziv radnog mjesta | Klasifikacijski rang | Koeficijent |
| Glavni rukovoditelj |  |  |  |
|  | Pročelnik upravnog odjela | 1. | 2,65 |
| Pročelnik službe Voditelj službe za unutarnju reviziju | 2,55 |
|  |
| Viši rukovoditelj |  |  |  |
|  | Voditelj odsjeka  | 3. | 2,45 |
|  |
| Rukovoditelj  |  | Razina |  |  |
|  | Voditelj odsjeka  | 1. | 4. | 1,85  |
| Voditelj pododsjeka |
|  | Voditelj odsjeka  | 2. | 7. | 1,68 |
| Voditelj pododsjeka |
|  | Voditelj odsjeka  | 3. | 10. | 1,48 |
| Voditelj pododsjeka |
|  |
| 2. RADNA MJESTA II. KATEGORIJE |
|  |
| Potkategorija radnog mjesta | Naziv radnog mjesta | Klasifikacijski rang | Koeficijent |
|  |
| Viši savjetnik -specijalist |  |  |  |
|  | Viši savjetnik - specijalist  | 2. | 2,46 |
| Viši unutarnji revizor  |
|  |
| Viši savjetnik |  |  |  |
|  | Viši savjetnik  | 4. | 1, 85 |
| Unutarnji revizor  |
|  |
| Savjetnik  |  |  |  |
|  | Savjetnik  | 5. | 1,80 |
| Pomoćni unutarnji revizor  |
|  |
| Viši stručni suradnik |  |  |  |
|  | Viši stručni suradnik 1 | 6. | 1,75 |
| Viši stručni suradnik 2 | 1,70 |
|  |

|  |
| --- |
| 3. RADNA MJESTA III. KATEGORIJE |
|  |
| Potkategorija radnog mjesta | Naziv radnog mjesta | Klasifikacijski rang | Koeficijent |
|  |
| Stručni suradnik  |  |  |  |
|  | Stručni suradnik 1 | 8. | 1,65  |
| Stručni suradnik 2 | 1,55 |
|  |
| Viši referent  |  |  |  |
|  | Viši referent  | 9. | 1,50 |
|  |
| Referent  |  |  |  |
|  | Administrativni tajnik gradonačelnika | 11. | 1,45 |
| Referent 1 |
| Referent 2 | 1,30 |
|  |

|  |
| --- |
| 1. RADNA MJESTA IV. KATEGORIJE
 |
| Potkategorija radnog mjesta | Naziv radnog mjesta | Klasifikacijski rang | Koeficijent |
| Namještenik II. potkategorije  |  | Razina  |  |  |
|  | Tehničar za održavanje informatičke opreme | 1. | 11. | 1,24 |
| Vozač - domar |
| Dostavljač  | 2 | 13. | 1,23 |
| Spremač | 1,10 |

Članak 2.

Stupanjem na snagu gu ove Odluke prestaje važiti Odluka o koeficijentima za obračun plaće službenika i namještenika u upravnim tijelima Grada Požege (Službene novine Grada Požege, broj: 17/17., 19/18., 16/21. i 2/22.).

Članak 3.

Ova Odluka supa na snagu osmog dana od dana objave u Službenim novinama Grada Požege.

Ad. 4.

Prijedlog Zaključka za razrješenje i imenovanje mrtvozornika za prigradska naselja Grada Požege

PREDSJEDNIK - poziva predsjednika Odbora za izbor i imenovanja, Hrvoja Ceranića, da obrazloži ovu točku dnevnog reda.

HRVOJE CERANIĆ - daje kratko obrazloženje ove točke dnevnog reda.

PREDSJEDNIK - otvara raspravu.

PREDSJEDNIK - zaključuje raspravu, daje na glasovanje Zaključak za razrješenje i imenovanje mrtvozornika za prigradska naselja Grada Požege i konstatira da je Gradsko vijeće Grada Požege, jednoglasno, bez rasprave (sa 17 glasova za), usvojilo

Z A K L J U Č A K

za razrješenje i imenovanje mrtvozornika za prigradska naselja Grada Požege

I.

Gradsko vijeće Grada Požege predlaže da se za prigradska naselja Vidovci i Dervišaga, Ćosine Laze, Vasine Laze, Laze Prnjavor i Komušina razriješi dužnosti mrtvozornika Jasna Drkulec, dr.med., te da se umjesto imenovane za mrtvozornika imenuje Antun Tonko Jakobović, dr.med.

II.

Ovaj će se prijedlog uputiti Skupštini Požeško-slavonske županije na daljnje postupanje.

Ad. 5.

Odluka o izmjenama i dopunama Odluke o komunalnim djelatnostima

na području Grada Požege za 2022. godinu

PREDSJEDNIK - daje riječ Gradonačelniku koji potom daje riječ pročelnici Andreji Menđel.

ANDREJA MENĐEL - daje kratko obrazloženje ove točke dnevnog reda.

PREDSJEDNIK - otvara raspravu.

PREDSJEDNIK - zaključuje raspravu, daje na glasovanje Odluku o izmjenama i dopunama Odluke o komunalnim djelatnostima na području Grada Požege i konstatira da je Gradsko vijeće Grada Požege, bez rasprave, jednoglasno (sa 17 glasova za), usvojilo

O D L U K U

o izmjenama Odluke o komunalnim djelatnostima na području Grada Požege za 2022. godinu

Članak 1.

Ovom Odlukom mijenja se Odluka o komunalnim djelatnostima na području Grada Požege, (Službene novine Grada Požege, broj: 19/18.) (u nastavku teksta: Odluka).

Članak 2.

Članak 6. stavak 1. Odluke mijenja se i glasi:

„(1)Trgovačkom društvu Komunalac Požega d.o.o. iz Požege, koje je u većinskom vlasništvu Grada Požege, povjerava se obavljanje sljedećih komunalnih djelatnosti iz članka 2., 3. i 4. ove Odluke:

1. održavanje javnih površina na kojima nije dopušten promet motornim vozilima

2. održavanje javnih zelenih površina

3. održavanje groblja

4. održavanje čistoće javnih površina u ljetnim i zimskim uvjetima

5. usluge javnih tržnica na malo

6. usluge ukopa pokojnika

7. obavljanje dimnjačarskih poslova

8. usluge parkiranja na uređenim javnim površinama.“

Članak 3.

Članak 17. stavak 1. Odluke mijenja se i glasi:

„(1) Pravne ili fizičke osobe, na temelju pisanog ugovora o povjeravanju obavljanja komunalnih djelatnosti, mogu obavljati na području Grada Požege slijedeće komunalne djelatnosti:

1. održavanje nerazvrstanih cesta

- sanacije asfaltnih površina, vertikalna signalizacija nerazvrstanih cesta

- održavanje makadama, horizontalna i svjetlosna signalizacija

- sanacije asfaltnih površina, vertikalna, horizontalna i svjetlosna signalizacija bivše ceste ŽUC-a

2. održavanje građevina, uređaja i predmeta javne namjene

3. održavanje građevina javne odvodnje oborinskih voda uz bivše ceste ŽUC-a

4. održavanje čistoće javnih površina u ljetnim i zimskim uvjetima bivše ceste ŽUC-a

5. održavanje javne rasvjete

6. dezinfekcija, dezinsekcija, deratizacija

7. veterinarsko-higijeničarski poslovi

8. sanacija divljih odlagališta.“

Članak 4.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK - zaključuje 9. sjednicu Gradskog vijeća Grad Požege, u 16,59 sati.

PREDSJEDNIK

Matej Begić, dipl.ing.šum.

ZAPISNIČARKA

Gordana Gajer